
Sak 1. Referatsaker/orienteringssaker

· Referat fra 29. janaur 2009 godkjennes.
· Fakultetet har gitt signaler om at de ønsker å redusere kloning av emner på 5000-nivå til 9000-nivå, og omvendt. 

· Institutt for molekylær biovitenskap har vedtatt å gjøre MBV-INF4410 Applied readings in mathematics, computer science and biology om til et emne på phd-nivå.

· CMA varsler at de kommer til å foreta en revisjon av emnene sine på bachelor-nivå, deriblant INF-MAT2351 Numeriske beregninger.  

· INF9243 Statistical Methods in Signal Processing. Undervisningsleder har på fullmakt godkjent opprettelse av INF9243.

· INF-GEO3310 Avbildning. Undervisningsleder har på fullmakt godkjent endring av INF-GEO3310 til INF-GEO4310.
· Søkertall master høsten 2009. Informatikk: 174, DIG: 37, IT-SLP: 27, TOOL: 45.
· Foreløpige søkertall bachelor høsten 2009. Informatikk har samlet sett en liten nedgang i primærsøkere fra året før. 
· Norsk Regnesentral (NR) har etablert en pris for meste masteroppgave i matematikk og informatikk ved UiO, en tilsvarende pris er etablert for NTNU. Prisen deles ut på dagen@ifi

· Klager på eksamen høsten 2008. Tallene viser at av ca 1800 avlagte eksamener har vi mottatt 54 henvendelser om begrunnelse, noe som utgjør 3 %.  19 av disse leverte klage, noe som utgjør 1 % av det samlede antall avlagte eksamener. 
Sak 2. Orientering om studiereformen v/Dag

Dag ga en statusrapport om studiereformen. 

Sak 3. Bestått/ikke bestått som resultat på emner

Ved institutt for informatikk har 7 av 42 (17%) emner på bachelornivå og 14 av 74 (19%) emner bestått/ikke bestått som vurderingsform. UU vil i samarbeid med faglærerne prøve å redusere disse tallene.

Sak 4. Underveisevaluering

Studentene ønsker å få informasjon om underveisevaluering i forkant, og en oppsummering av resultatene av evalueringen i etterkant. Alle faglærere bør minnes på underveisevalueringen slik at den blir foretatt, og studentene får den informasjon de etterspør. 
Sak 5. Endring av emnebeskrivelse INF5062 Programming asymmetric multi-core processors

Den foreslåtte endringen vedtas, og emnet bytter emnekode til INF5063. 
Sak 6. Endring av emnebeskrivelse INF1060 Introduksjon til operativsystemer og datakommunikasjon

Den foreslåtte endringen i ”Vurdering og eksamen” vedtas.
Sak 7. Endring av emnebeskrivelse INF5420 Bedriftsrelatert prosjekt i mikroelektronikk

Den foreslåtte endringen i ”Obligatoriske forkunnskaper” vedtas.
Sak 8. 40-gruppe humanistisk informatikk

Utvalget ønsker uttalelser fra faglærere i de aktuelle emnene. Saken utsettes til neste møte. 

Sak 9. Kurskritikk høsten 2008 v/Fagutvalget

Svarprosenten på kurskritikken er bra. Beregninger i forhold til møtt på eksamen gir en svarprosent på i overkant av 50% for begynneremnene. Svarprosenten for masteremnene er erfaringsmessig dårligere. FUI ønsker å tilby nettskjema på engelsk for de som ikke har norsk som språk for å øke svarprosenten.  Utvalget registrerer at studentene er godt fornøyd med undervisningen og at ingen emner vurderes som mindre bra. 

Utvalget ønsker å takke FUI for arbeidet med gjennomføring av kurskritikken og utforming av rapporten. 

Sak 10. Evt

Sak 10.1 Særavtalen 

Det diskuteres ulike løsninger for sensurarbeid i forbindelse med opphør av særavtalen.

Neste møte: Torsdag 28. mai kl. 14:15. 

